মন ভালো নেই তাই  যেখানে তে যাই  সবকিছুতেই কেমন যেন  হলুদ গন্ধ পাই  আজকে ভোরের আকাশ হলুদ,  রোদের রং হলুদ, তাপ হলুদ  রাস্তা হলুদ, রাস্তার জানজট হলুদ,  মানুষ গুলোও কেমন যেন হলুদ করে চায়  অফিসে সবার ব্যবহার একই রকম তারপরও  তাদের কাজগুলো কেমন যেন হলুদ হলুদ  নৌকার পাল হলুদ, জেলেদের জাল হলুদ  নদীর জল হলূদ, গাছের পাতা হলুদ,  হলুদ রং এর পাখি গুলি হলুদ হলুদ ডাকে  কিছু হলুদ জমে থাকে সন্ধ্যাবেলার ফাকেঁ।  র্গীজার ঘন্টা, আজানের সুর, পুজার ঢোল  কিংবা হরিবোল  সব কিছুতেই কেমন যেন হলুদ মনে হয়  হলুদ দেখার জন্য লাগে চোখ খুলতে ভয়।  রবীন্দ্র কিংবা নজরুল গীতি  ফেলে আসা জীবনের অনাবিল স্মৃতি  নাট্য মঞ্চের কোন সংস্কৃতি  পার্কের বেঞ্চে বুড়ো রাজনীতি  সব কিছুতেই কেমন যেন  হলুদ  গন্ধ পাই।  তারপরও সময় নিয়ে আড্ডা দিতে যাই  বন্ধুদের আড্ডা হৈচৈ ঠিকই চলে  চলে আলোচনা সমালোচনা,  চলে সুখ দুঃখ কথোপকথন  চলে মশকরা  কোন নায়িকার ইয়ে কেমন  সব কিছুতেই কেমন যেন  হলুদ গন্ধ পাই।  বাসায় ফিরলে গরম ভাত আর পাখা হাতে  বউ বসে যায় আমার কাছে  ছোট্ট আমার ছেলে মেয়ে  জড়িয়ে ধরে গলা  তবু তাদের সাহস করে হয়নি কভু বলা  সব কিছুতেই কেমন যেন  হলুদ গন্ধ পাই  ভালোবাসার গহীন চোখেও  হলুদ নিলো ঠাই  এমন হলুদ নিয়ে এখন  কোথায় আমি যাই